Andro Kööp

Andro Kööp (sündinud 4. märtsil 1967) on eesti kunstnik, disainer ja sisekujundaja. 

1984. aastal lõpetas ta Tallinna 46. Keskkooli kunstiklassi. 1991. aastal astus Tallinna Kunstiülikooli, mille lõpetas aastal 1996 moe erialal. Töötas 2008. aastast Tartu Kõrgema Kunstikooli külalisõppejõuna ja 2006. aastast abiõppejõuna Eesti Kunstiakadeemias. 2013. aastast vabakutseline kunstnik ja kuraator.

Andro Kööp alustas aktiivset näitusetegevust 1985, aastast peamiselt tarbe- ja kujutava kunsti vallas. 1988. aastal sai temast Eesti Disainerite Liidu asutajaliige, õppides hiljem moekunsti. Kunstirühmituse Neoeksprepost asutaja (koos kunstnik Urmas Puhkaniga) ning ühenduse Eesti Moedisain peakunstnik. Kööp looming balansseerib maalikunsti ja disaini piirimail, tajudes ja sidudes tundlikult kujutava kunsti ja ruumi suhteid. Kööp on olnud tuntud nii radikaalse avangardkunstniku, disaineri kui sisekujundajana, mis lisab tema teemavalikule korraga nii sotsiaalseid, mängulisi kui dekoratiivseid aspekte. Kunstniku tööd on alati rohkem või vähem ruumilised, millele ta tihti lisab taimemotiive ja vääriskivilikke spektreid. Nii loodud romantilist ja rahulikku maailma täiendavad elektrit täis toonid ja peaaegu et kunstniku kaubamärgiks kujunenud poolläbikumav rastertaust, mis kõik kokku sobib ühtviisi hästi nii modernsesse kui klassikalisse interjööri.

Tema teoseid võib leida Eestis mitmes suures muuseumis ja kogus: Eesti Kunstimuuseumis, Eesti Tarbekunsti- ja Disainimuuseumis, Tallinna Kunstihoones ja PoCo popkunstimuuseumis ning paljudes erakogudes Eestis ja mujal maailmas.  

2001. aastal asutas Andro Kööp Torpeedo Interjööri ja on selle sisekujundaja.  

1998. aastal võitis Andro Kööp Üleliidulistel Moepäevadel Tallinnas pressi eripreemia. 1991. aastal võitis ta Eesti Kunstnike Liidu noorte kunstnike aastapreemia ja 1992. aastal Vaal Galerii aastapreemia. 

 Näitused 

+AastaNäitus1986Eesti noorte kunstnike näitus1987Eesti noorte kunstnike näitus1988Näitus “Ma pole kunagi käinud N.Y.-s”1990Rühmituse Neoeksprepost näitus Tallinnas 
Näitus “Ruum ja vorm”1991Eesti kunstnike kevadnäitus. 
Balti noortekunsti triennaal Vilniuses1992Rahvusvaheline kunstiprojekt “Baltic Pathways”

Näitus “Natüürmordid” Helsingis1993Eesti noorte kunstnike näitus “Müra”

Rühmituse Neoeksprepost näitus “Rämps”1994Rühmituse Neoeksprepost näitus “Portreed”

Sorosi kunstikeskuse näitus “Olematu kunst”1995Sorosi kunstikeskuse näitus “Biotoopia”1996Eesti kunsti näitus “Abstraktsioon, abstraktsioon”

Näitus “Kõrge vererõhk”1998Rühmituse Neoeksprepost näitus

Aastanäitus “VÕIMAS PUHANG”2002Tekstiilinäitus ”Oma element”

Maalikunstnike Liidu aastanäitus

Isikunäitus “Galaxies”, Ühispanga Galerii, Tallinn2003Isiikunäitus L’artiste’is2004Näitus “Ma olen käinud N.Y.-s”, Pärnu

Näitus “Mina ja Teine”, Tallinn2005Maalikunstnike Liidu aastanäitus “Identiteedid”, Tallinn2007isikunäitus “Error”, SEB Ühispanga Galerii, Tallinn

Grupinäitus „Bridge to Estonia", De Wijk, Holland

Isikunäitus “RAND”, Galerii 008, Tallinn2008Maalikunstnike Liidu aastanäitus “Vabaduse väljak”, Tallinn

Galerii-M näitus kohvikus Pegasus, Tallinn2009Maalikunstnike Liidu aastanäitus „Maali sõna vol2“, Tartu

TAM-Galerii näitus „Unisexs“, Tallinn

Galerii-M näitus kohvikus „Pegasus“, Tallinn

Eesti kunsti näitus „Enesepaljastus“ Tallinn2010Isikunäitus „Grand Coulisse“, Tallinn2011Isikunäitus „Lilled“, Tallinna botaanikaaias

Näitus „ Mida oskad sina teha valge värviga?“ , Tallinn

Eesti Kunsti näitus „Abstraktne”, Tallinn

EKA Moenäitus 70, Rotermanni keskus, Tallinn2012Isikunäitus „Sa pead minuga abielluma!“, Draakoni galerii, Tallinn
Eesti Kunsti KEVADNÄITUS, Tallinn2013Maalikunstnike aastanäitus „Minimalistlik maal“, Võru

Isikunäitus Eesti Vabariigi Saatkonnas Berliinis

Isikunäitus galeriis „Meisterschueler“ Berliinis

Grupinäitus "Hommage klassikale" Vaal galerii, Tallinn

Isikunäitus „Kuumad suhted, Cool’id tutvused“ Hotell Meriton, Tallinn

Isikunäitus „Imelised Põhjused“ Hotell Meriton, Tallinn2014Isikunäitus „Aegade Väravad“, Tallinna botaanikaaias
Isikunäitus „Sinine“ Hotell Meriton, Tallinn

Maalikunstnike aastanäitus „Maali Fookus“, Pärnu2015Neoekspreposti grupinäitus “TRASH 2”, Tallinn

Aastanäitus "Kevadnäitus", Tallinn

Maalikunstnike Liidu aastanäitus "Järjepidevus ja uudsus", Pärnu2016Isikunäitus "DEKO-DRAMA", Tallinn

Isikunäitus "POP & GLAM", Kiel, Saksamaa

Isikunäitus, Berliin, Saksamaa

Maalikunstnike Liidu aastanäitus "Muutuv ja mittemuutuv", Pärnu

Aastanäitus "Kevadnäitus", Tallinn

grupinäitus “Meri” Viinistu Kunstimuuseum

grupinäitus “Tallin teeb Tartut”, Jakobi galerii, Tartu

Eesti kunstnike grupinäitus Peterburis, Venemaa

Eesti kunstnike grupinäitus "Valge vesi", Haus Galerii, Tallinn2023Isikunäitus "Õnn jalutab siin iga päev", Allee galerii, Tallinn 2024Isikunäitus "Rõõm", Allee galerii, Tallinn 

 Projektid 

 Viited 

Kategooria:Eesti kunstnikud
Kategooria:Eesti Kunstiakadeemia vilistlased
Kategooria:Sündinud 1967